קטי שטרית

קטרין (קטי) פרץ-שטרית (נולדה ב-22 בינואר 1960, כ"ב בטבת ה'תש"ך) היא חברת כנסת מטעם מפלגת הליכוד; בעברה, שימשה כסמנכ"לית פיתוח עסקי בקרן הון סיכון BRM, מרצה במוסדות להשכלה גבוהה, ראש מטה שר התחבורה וראש מטה שר החינוך. קטרין פרץ נולדה בקזבלנקה שבמרוקו. היא השנייה מבין חמשת ילדיהם של ג'וזט - פדיקוריסטית, ורפאל פרץ - פעיל תנועת בית"ר וחבר ועידת "חרות" ומרכז הליכוד. בשנת 1962, כתינוקת בת שנה וחצי, עלתה לישראל עם הוריה ואחותה הגדולה שירה, והם שוכנו במעברה בלוד. כנערה הייתה פעילה בתנועת הנוער בית"ר. למדה במסלול העתודה האקדמית חינוך בבית ברל, עם התמחות בחטיבת ביניים. התגייסה לצה"ל ב-1982 כמורה חיילת ושובצה בבית ספר יסודי בדימונה. לאחר נישואיה עברה לבית שמש, שם המשיכה בהוראה בבית ספר יסודי עד 1993. הייתה שותפה להקמת בית-ספר למחול מודרני בכפר סבא. כתבה טורים על חינוך בעיתונות המקומית של בית שמש. בעקבות כך, בין השנים 1993–2008 הייתה ראש לשכתו של דניאל וקנין - ראש עיריית בית שמש מטעם הליכוד, ויועצתו לענייני נשים, ומשנת 1998 יו"ר איגוד מנהלי לשכות במרכז השלטון המקומי. משנת 2001 הייתה חברה במועצה הציבורית המייעצת לתרבות ואומנות בשכונות וערי הפיתוח, וב-2005 קודמה על ידי שרת החינוך לימור לבנת לחברה במועצה הישראלית לתרבות ואמנות. במקביל, הייתה ראש מטה ההתנגדות לתוכנית ההתנתקות מגוש קטיף בליכוד, ובאותה שנה נבחרה גם למרכז הליכוד. לאחר הפסדו של וקנין למשה אבוטבול, בשנים 2008–2010 כיהנה כמנהלת כספים באגף ההנדסה בעיריית בית שמש. בשנת 2003 השלימה תואר ראשון במדע המדינה ובהיסטוריה, ובשנת 2008 השלימה תואר שני במדע המדינה בהתמחות בממשל, במדיניות ציבורית ובניהול כספי באוניברסיטת בר-אילן. הרצתה לסירוגין במכון לשלטון מקומי באוניברסיטת בר-אילן ובמספר מקומות נוספים. בשנים 2011–2015 הייתה חברת דירקטוריון במרכז מורשת בגין. בטרם כניסתה לכנסת ה-21 (2019) כיהנה כסמנכ"לית פיתוח עסקי בקרן הון סיכון BRM שמשקיעה בתחום ההיי-טק. בשנת 2008, לקראת הבחירות לכנסת ה-18, שובצה ברשימת הליכוד במקום ה-31 כנציגת מחוז ירושלים, אך לבסוף קיבלה הרשימה 27 מנדטים. בבחירות המקדימות נתמכה על ידי מנהיגות יהודית. ב-2010 מונתה לראש מטה שר החינוך גדעון סער. לקראת הבחירות לכנסת התשע עשרה עזבה את תפקידה בלשכת שר החינוך והתמודדה בבחירות המקדימות בליכוד וזכתה לתמיכה מגדעון סער. שובצה במקום ה-38 ברשימת הליכוד - ישראל ביתנו ולא נכנסה לכנסת. לאחר הבחירות מונתה לראש מטה שר התחבורה ישראל כץ. לאחר כשנה התפטרה מרשימת המועמדים לכנסת, כפי שמחייב החוק. בשנת 2016 עזבה את תפקידה בלשכת שר התחבורה והצטרפה לקרן ההון סיכון "BRM" בבעלות ניר ברקת, שהצטרף לליכוד שנה קודם. במקביל עבודתה ב-BRM, ניהלה את מטהו של ברקת לקראת הבחירות לכנסת ה-21. ברקת הוצב לבסוף במקום ה-9 ברשימת הליכוד, ושטרית הוצבה בעצמה במקום ה-30 ונבחרה לכנסת. לקראת הבחירות לכנסת ה-22 הוצבה במקום ה-32 ברשימת "הליכוד" ונבחרה לכנסת. שתי הכנסות כיהנו מספר חודשים ולא הוקמה בתקופתן ממשלה. פעלה להשגת מימון לסייעות לגנים ולבתי הספר היסודיים עבור ילדים בעלי אלרגיות מסכנות חיים למזון. נבחרה לכנסת ה-24 ונמנתה בה, ככל חברי מפלגתה, עם האופוזיציה. באוגוסט 2021 נמנתה עם העותרים לבג"ץ נגד החלטת הכנסת על הרכב ועדותיה. בבחירות המקדימות לרשימת הליכוד הוצבה שטרית למקום ה-39 ברשימת הליכוד לבחירות לכנסת ה-25 ולא נבחרה לכנסת לאחר שהליכוד השיג 32 מנדטים בבחירות. לאחר ששרת התחבורה מירי רגב התפטרה מהכנסת ב-15 בפברואר 2023 במסגרת החוק הנורווגי, הושבעה שטרית כחברת כנסת. במסגרת תפקידה כחברת כנסת, בכנסת ה-25, היא חברה במספר ועדות. בוועדה המשותפת של ועדת חוקה חוק ומשפט והוועדה לקידום מעמד האשה, בועדת החינוך התרבות והספורט, בוועדת הבריאות ובוועדה לצמצום פערים חברתיים בפריפריה. ובמהלך המחאות נגד הרפורמה המשפטית, היא הייתה אחת מנציגי הקואליציה בבית הנשיא. נשואה לאשר (מסעוד) שטרית, אחיו של נתן שטרית, שהיה בעבר חבר מועצת עיריית בית שמש מטעם הליכוד. לזוג שלושה ילדים, ובהם משה - לשעבר סמנכ"ל מכון ז'בוטינסקי, מ"מ ראש העיר בית שמש וסגנה מטעם הליכוד. מתגוררת בבית שמש. מדיה וקבצים בנושא קטי שטרית בוויקישיתוף קטי שטרית, באתר הכנסת קטי שטרית, ברשת החברתית פייסבוק קטי שטרית, ברשת החברתית אקס (טוויטר) קטי שטרית, ביישום טלגרם קטי שטרית, ברשת החברתית אינסטגרם קטי שטרית, באתר כנסת פתוחה קטי שטרית, באתר ערוץ כנסת אריק בנדר, קטי שטרית מבטיחה: בליכוד אדאג לחלשים, באתר nrg‏, 26 באוקטובר 2012 פנחס וולף‏, קרב נשים: מי תהיה הח"כית החדשה מטעם הליכוד?, באתר וואלה, 11 בנובמבר 2012 שילה פריד, עניין אישי עם קטי שטרית, באתר ערוץ 7, 14 במאי 2020 פודקאסט עם ח"כ קטי שטרית: אם לא נילחם על תורת ישראל, יצמח פה דור של בורים ושל רובוטים, שלומדים רק מתמטיקה, פיזיקה ואנגלית, במגזין אשת, חודש מאי 2022 קורות חיים, באתר הספרייה הלאומית איתן כהן, ח"כ קטי שטרית: "שברתי את תקרת הזכוכית", בעמוד הפייסבוק של קטי שטרית, מתוך מגזין "הכל פוליטיקה", 30 באפריל 2020 נאום הפתיחה שלא נישא, בעמוד הפייסבוק של קטי שטרית, 31 במאי 2019 חה"כ קטי שטרית: "לוד היא הבית החם שהיה לי בילדותי", באתר עיריית לוד, 12 בנובמבר 2019 מועמדת סרוגה בליכוד: קטי שטרית מבית שמש, באתר "סרוגים", 24 בינואר 2019 פנחס וולף‏, קרב נשים: מי תהיה הח"כית החדשה מטעם הליכוד?, באתר וואלה, 11 בנובמבר 2012 דרור ליבה, המרצה מבר אילן והסא"ל הדרוזי: הפנים החדשות בליכוד, באתר ynet, 6 בפברואר 2019 אלי חזן, סער תומך בשטרית בהתמודדות לכנסת, באתר ליכודניק, ‏12 בספטמבר 2012 (ארכיון) מורן אזולאי, נזכרה באיחור: ראש מטה שר התחבורה התפטרה מרשימת מועמדי הליכוד לכנסת בשל ניגוד עניינים, באתר ynet, 23 בספטמבר 2014 חיים לוינסון וניר חסון, מיליוני שקלים וסיורים לחברי מפלגה: כך סלל ברקת את דרכו לצמרת הליכוד, באתר הארץ, 6 בפברואר 2019 עמיר קורץ, הסכם ההעסקה המוזר של קטי שטרית ודחיקת היועץ המשפטי, באתר כלכליסט, ‏20 בפברואר 2020 (ארכיון) ח"כ שטרית: "נס שעדין לא קרה שום אסון", באתר ערוץ 7 משה גורלי, גם מתמטיקה היא פוליטיקה, באתר כלכליסט, 10 באוגוסט 2021 חברת הכנסת קטי קטרין שטרית, באתר הכנסת ערוץ 7, ח"כ קטי שיטרית: "יש הסכמות על חלק מהדברים", באתר ערוץ 7, ‏30 באפריל 2023 בית משפט השלום בבית שמש ת"א 5058-08-15, באתר "פסקי דין, החלטות ופרוטוקולים", 11 בינואר 2019 הודעה על פטירת אביהם משה שטרית, בעמוד הפייסבוק של שמשנט, 24 במרץ 2020 משה שטרית, ברשת החברתית פייסבוק משה שטרית, באתר "שמשנט", 16 במאי 2014 אריק זיו-ויזר, צעיר מבטיח: משה שטרית מונה לסגן ראש עיריית בית שמש, באתר ליכודניק, 8 במאי 2016 מר משה שטרית – סגר"ע בית שמש נושא דברים בטקס יום הזכרון תשע"ט, סרטון באתר יוטיוב (אורך: 4:46)